text:
Atti di Apòstoli
I Àtti di Apòstoli (in grego: ΠpάEeις tῶv Ἀπoσtόλwv, Práxeis tôn Apostólōn; in latin: Actūs Apostolōrum) o l'é 'n tèsto contegnûo into Nêuvo Testaménto, scrîto in léngoa grêga.
A sò redaçión definitîva a l'é con tùtta probabilitæ di ànni fra l'80 e o 90 dòppo Crìsto. A tradiçión crestiànn-a a l'atriboìsce a-o Lùcco, stòrico, aotô do tèrso Evangêio e colaboratô do San Pòulo. E o Lùcco o-o dédica a quéllo Teòfilo a-o quæ l'é za destinòu o sò Evangêio.
O tèsto di Àtti o l'é conpòsto de 28 capìtoli e o conta a stöia da comunitæ crestiànn-a da l'Ascensción do Gexù (1,6-11) scìnn-a l'arîvo do Pòulo a Rómma (26, 16), e o crêuve 'n perìodo de ténpo ch'o va ciù ò mêno da l'ànno 30 a-o 63 d.C. Óltre che in San Pòulo, l'òpera a se sofèrma asæ spésso in sce l'òpera de l'apòstolo San Pêo ascì.
O lìbbro o descrîve o spedîo svilùppo, l'espansción e l'òrganizaçión da comunitæ crestiànn-a, dónde a testimoniànsa da vìtta do Gexù a vêgne trasmìssa prìmma fra i Ebrêi e dòppo a-i òmmi d'ògni naçión.
A tradiçión da Gêxa antîga a l'é concòrde inte l'atriboî a-o Lùcco ségge l'Evangêio segóndo o Lùcco che I Àtti.
O Lùcco o saiéiva alôa da inténdise cómme o mêgo çitòu ciù vòtte inte létere do Pòulo.[1]
L'atribuçión di Àtti a-o Lùcco a trêuva riscóntro ascì inti indìççi contegnûi inte l'òpera: són scignificatîvi, in particolâ, dötréi pasàggi scrîti inta prìmma persónn-a plurâle, che són probabilménte apónti pigiæ da l'aotô intànto ch'o l'aconpagnâva o Pòulo.
Nòtte[modìfica | modìfica wikitèsto]
- ↑ Létera a-i Coloséixi, 4,4; Létera a-o Filemón, 24,2; Segónda létera a-o Timòteo, 4,11.
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Atti di Apòstoli


c: text/html

text:
Edvard Grieg
Edvard Hagerup Grieg - Muxiçista norvegeize (Bergen 1843 - 1907).
Vìtta[modìfica | modìfica wikitèsto]
O compì i studdi a-o conservatoio de Lipsia. O l'avvexinò da pœu N. Gade, J. P. E. Hartmann, R. Nordraak, i pionê inta muxica scandinava, che ne agiutton a formaçion; in particolâ o Nordraak o l'inandiò a-a muxica popolâ nordica. Da-o 1895 dottô honoris causa a Cambridge, e da-o 1897 membro de l'Accademia de Berlin.
Da-a so muxica, inspiâ a-o canto e a-a dança do popolo de Norvegia, spia una doçe, melanconica poexia. Grieg o l'è meistro inta compoxiçion breve, into quadretto de carattere; perâtro ascì e Sunate pe pianoforte e violin ò pe violonçello, o Quartetto, o Conçerto pe pianoforte, son costruii in architettua semplixe e equilibrâ.
Tra e so numerose compoxiçioin se ricorda specialmente e muxiche de scena pe Peer Gynt e Olav Trygvason, de suites e conscimili loei orchestræ, e i celebri Lyriske stykker ("Peççi lirichi") pe pianoforte.
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Edvard Grieg

robotstxt: allowed

filter: keep


text:
Albert Einstein
Albert Einstein, fotografòu da Oren J. Turner into 1947.
Dæti personâli
Mòrte: 18 Arvî 1955
Paize: Stati Unïi d'America
Âtre informaçioìn
Albert Einstein (14 màrso 1879 – 18 arvî 1955), o l'è stæto 'n fixico tedesco natûralizòu statûnitense. O l'è conscideròu comme ûn di scensiati ciû importanti do secolo vinteximo.
Vitta[modìfica | modìfica wikitèsto]
Into 1905, quande o travaggiâva a Berna (Svissëa), o l'ha pûbbricòu 'n'êuvia fondamentâ pe-a fixica moderna, a Teorîa da Relativitæ speçiâle. Into 1916 o l'ha presentòu a Teorîa da Relativitæ generâle, inta quæ o l'ha reformûlòu completamente o conçetto de gravitæ.
Gh'han dæto o premmio Nobel pe-a Fixica into 1921 pe-a spiegassion ch'o l'aiva fæto in sce l'effetto fotoelettrico e âtre contribûssioîn a-a fixica teòrica.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Albert Einstein


text:
Polonia
Nomme ofiçiâ: Rzeczpospolita Polska, pàize do nòrd Euròpa e membro da Comunitæ Europea da-o primmo de mazzo do 2004, a sêu capitâ a l'è Varsavia.
Descriçion e stöiaModìfica
A gh'à 'na popolasion de 38.483.957 (2014) abitanti, di quæ ciû do 98% o l'è de nassionalitæ polacca, e o resto son minoranse de tedeschi, sìngai e d'âtre orìggine.
A sêu sûperfiçie a l'è de 312.696[1] [2] km2.
A lengua ofiçiâ a l'è o polacco e l'ûnitæ monetâia a se ciamma Złoty.
NòtteModìfica
Âtri progèttiModìfica
- Wikimedia Commons a contêgne di inmàgine ò di âtri files in sce Polonia


text:
Lengua maleise
O Maleise (Bahasa Melayu, بهاس ملايو), o l'è unna lengua do gruppo lengoistego indonexian oççidentâ. Lengua offiçiâ de Malaysia, Brunei e Scingapô o l'è parloö da çirca 40 mioin de personn-e comme lengua moæ e da 'n totâ de 175 mioin in parte de Indonexia, Thailandia e Filippinn-e.
Descriçion e stöia[modìfica | modìfica wikitèsto]
Âtri progètti[modìfica | modìfica wikitèsto]
- Wikipedia a g'ha n'ediçión in lengua maleise (ms.wikipedia.org)
- Wikimedia Commons a contêgne di inmàgine ò di âtri files in sce Lengua maleise


text:
Lengoa ocçitann-a
A léngoa ocçitann-a ò òcitànn-a (in ocçitan: Occitan; [utsiˈta]), conosciûa ascì cómme Léngoa d'Oc (in ocçitan: Lenga d'òc; [ˈleŋɡɔ ˈðɔ(k)]), a l'é 'na léngoa romansa parlâ inta región ciamâ Ocçitania (ò Òcitània). A l'é na lengoa ben vexiña a o catalan, tanto che gh'é chi conscidera questo un dialetto ocçitan.
L'ocçitan a l'à avûo a seu epoca d'òu tra i secoli XI e XIII graçie â seu lettiatûa e soviatûtto a e composiçioin di trovatoî (trobadors), chi ëan di poeti avoxæ pe tûtta l'Euròpa.
Sensa un stato naçionâ ch'o n'incoragge a trasmiscion e ch'o ne fasse a valorisaçion, o patisce a politica lengoicida do stato françeise, ma ascì a pascivitæ de Monego e do stato italian. Basta o prinçipato de Catalogna, into stato spagnòllo, o reconosce l'ocçitan comme lengoa ofiçiâ e pròpia da Val d'Aran, donde l'insegnamento pûbbrico da lengoa o l'é generalizòu.
De consegoensa a lengoa a l'é ciûfïto in peigo. Ancheu se pensa ch'a l'é parlâ da meno de 200 000 persoñe.
Nomme[modìfica | modìfica wikitèsto]
I soli scinònimi che s'adeuvia ciû tanto ancheu en: ocçitan (o ciû frequente) e lengoa d'òc (un pòu meno de frequente). Questi doî nommi, conparsci â fin do secolo XIII, ne vegnan da l'averbio afermativo òc: do Medio Evo o l'ëa servïo pe distingue a lengoa d'òc ò ocçitan, a lengoa do si ò italian e a lengoa d'oïl ò françeise (oïl a l'ëa a forma antiga pe oui in françeise moderno).
O termine provensâ o l'à posciûo indicâ l'ocçitan inta seu totalitæ, soviatûtto do secolo XIII e di secoli XIX e XX (ciûfïto in filologîa e in quarche cäxo o s'adeuvia ancheu ascì). Questo mòddo d'indicâ a lengoa o l'é vegnûo ræo da i anni 1960. A pòulla provensâ indica, ancheu, sovatûtto o dialetto ocçitan chi se parla in Provensa.
D'ätri scinònimi d'"ocçitan", òua scentæ da l'ûso, en stæti limosin, do secolo XIII, gascon di secoli XVI, XVII e XVIII, lengadoçian di secoli XVIII e XIX. Ancheu limosin o designa basta o dialetto do nòrd-òvest; gascon quello do sud-òvest; lengadoçian quello do çentro-sud.
Scituaçion soçiâ[modìfica | modìfica wikitèsto]
Sostituçion e repiggio[modìfica | modìfica wikitèsto]
Se stima che insce na popolaçion de 14 ò 15 milioin de çitæn da region, en tra 110 000 e 580 000 quelli boin de parlâ l'ocçitan correntemente, ma e ocaxoin de parlâlo inta soçietæ en ræe. Questa reduçion, evidente da o prinçipio do secolo XX, a l'é caxonâ da a diglossïa in favô do françeise, de l'italian e do spagnòllo; gh'é da azonze uña politica ciæa de represcion linguistica into stato françeise (vedde a parte stòrica, ciû sotta).
O lòu fæto da l'ocçitaniximo no pâ ancon poei inversâ a sustituçion linguistica, ma gh'é avûo di progressi inportanti che contribuiscian ao repiggio de l'imagine da lengoa:
-A creaçion leteräia e muxicâ in ocçitan moderno a scioisce e se reneuva sensa pösa da o secolo XIX. -L'ocçitan o l'é reconosciûo comme lengoa ofiçiâ inta Val d'Aran do 1999 e comme lengoa tutelâ inte valle ocçitañe (Piemonte) e a Goardia Piemonteise (Calabria) do 1999. No gh'é de reconoscimento ofiçiâ in Fransa ni a Monego, ma o l'existe un insegnamento facoltativo in Fransa (pûbbrico ò privòu). -I media e e pubbricaçioin in ocçitan gh'an un inpatto modesto ma en väi e dinamichi, con un seu mercòu. -A l'existe uña capaçitæ de mobilizaçion in favô de l'ocçitan: l'an mostròu e grende manifestaçioin naçionæ de Carcassona do 2005, con 11 000 persoñe, de Besièrs do 2007 con 20 000 persoñe, Carcassona do 2009 con 25 000 persoñe e Tolosa do 2012 con 30 000.
Statûti d'ofiçialitæ[modìfica | modìfica wikitèsto]
L'ocçitan o gh'à di statûti despægi a segonda di stati dond'o l'é presente.
-In Spagna o l'é reconosciûo comme lengoa ofiçiâ in tûtta a region da Catalogna graçie a de lezzi da region ötònoma de Catalogna e graçie ao statûto d'ötonomia locâ da Val d'Aran do 1990 e 2006. Coscì lìocçitan o benefiçia d'un insegnamento scinstematico e obligatöio inta scheua e d'un ûso regolâre inte l'aministraçion. L'ocçitan o l'é co-ofiçiâ con o catalan (lengoa ofiçiâ da region) e con o spagnòllo (lengoa ofiçiâ do stato). A despêto de l'ofiçialitæ l'ocçitan o patisce ancon a l'Aran uña diglossïa in favô do spagnòllo ch'a l'aresta a lengoa ciû presente.
-In Italia l'ocçitan o l'é reconosciûo comme lengoa tutelâ, no davëi comme "lengoa ofiçiâ", graçie â lezze 482 do 1999. Questa lezze a permette l'ûso de l'ocçitan inte l'insegnamento e a vita pûbbrica, ma basta inti communi ch'ö dexìdian, sensa caràtere obligatöio ni scistematico. A diglossïa in favô de l'italian a l'aresta fòrte.
-In Fransa e a Monego l'ocçitan o no l'à o minimo statûto d'ofiçialitæ. A poscibilitæ de mostrâ l'ocçitan inta scheua pûbbrica françeise a l'existe, comme çèrnia e gh'é quarche trasmiscion brêve â televixon pûbbrica (France 3) ma tûtto questo o no vâ un statûto ofiçiâ. A diglossïa in favô do françeise a l'é costante.
-Inta Comunitæ d'aglomeraçion do Bascoat l'ocçitan o l'é co-ofiçiâ con o françeise e o basco do 23 de zûgno do 2018. L'ocçitan o l'é ascì lengoa ofiçiâ da Communitæ de Travaggio di Pirenei e de l'Euroregion Pirenei-Mediterrànnio.
Stöia[modìfica | modìfica wikitèsto]
O nomme de l'ocçitan o ghe vegne da l'avèrbio òc (da o latin hoc) ch'o gh'é pròpio.
O latin o l'ariva inscio territöio atuâ ocçitan con i romæn into periodo tra o 118 e o 52 a.C. No semmo quando a latinizaçion a s'é conpletâ ma pâ che ghe foisse de diferense regionæ assæ grende: de regioin ciû periferiche (inti Pirenei) porrievan ëse stæte latinizæ (o romanizæ) inti secoli VIII e IX d. C., mentre a Provensa e a Bassa Lengadòca za into secolo I d. C.
Di lengoisti, int'uña conceçion teleològica di territöi politichi atuæ (mito de l'apartenensa escluxiva ao galloromanzo) s'en particolarmente interessæ â bipartiçion lengoistica dê Gallie tra ocçitan e françeise. Pe mostrâ lo fæto che l'existan doe lengoe ben despæge, s'é avansòu queste argomentaçioin:
A celtizaçion minô di territöi ocçitæn e o peiso do pòpoli celtichi (teorïa do sostrato). A germanizaçion minô di territöi ocçitæn (teorïa de l'adstrato). Uña difuxon de vaietæ despæge do latin tardivo into meridion dê Gallie confrontâ con o setentrion. L'ocçitan o l'é nasciûo da o latin verso o secolo VIII d.C. e o l'é stæto a lengoa magioritäia da popolaçion sciñ'ao prinçipio do XX secolo. L'ocçitan o l'à lasciòu de piste inportanti inti documenti in latin da o secolo IX e i primmi documenti scrïti in ocçitan conpaian â fin do secolo X. Tra i secoli X e XV l'ocçitan o l'ëa a lengoa dominante inta cortûa, l'aministraçion e é scense e basta o latin o ghe fäva un pòu de concorensa. O periodo di trovatoî, di secoli XII e XIII, o l'à aumentòu de tanto o prestigio de l'ocçitan pe l'Euròpa tûtta.
A contâ da a fin do secolo XV (e da o secolo XIII into Creissent, ao setentrion da zöna stòrica de lengoa ocçitaña), o françeise o l'é penetròu in Ocçitania comme lengoa do poei politico e do prestixo cortuâ a descàpito de l'ocçitan. Comensa coscì a diglossïa ò subordinaçion lengoistica. Questa sitoaçion a s'acentoa do secolo XVI con l'inposiçion do françeise e de l'italian comme sole lengoe ofiçiæ inti territöi ocçitæn vegnûi parte do regno de Fransa ò ao ducato italianizòu de Savöia.
Con tûtto, l'ocçitan o l'é arestòu a sola lengoa dê clasci popolâre, o se parlava parçialmente inte clasci ærte (a despêto da dominaçion do françeise e de l'italian) e o l'à continuòu a benefiçiâ d'uña lettiatûa produtiva. In Bearn l'ocçitan o l'é stæto adeuviòu ofiçialmente inti atti giurudichi e parlamentâri sciñ'a revoluçion françeise.
In lettiatûa, a despêto da dominaçion do françeise se scriveiva e se stanpava tanto in ocçitan pe tûtto o periodo leterâio designòu con o nomme de baròcco ocçitan con di autoî comme Pèir de Garròs, Pèire Godolin, Bellaud de la Bellaudiera, Francés de Corteta, Joan Enric de Fondevila e Joan Baptista Fabre.
A lettiatûa ocçitaña do secolo XIX a l'é stæta marcâ da un renascita dê lettie d'òc portâ avanti tra i ätri da o scritô Jansemin d'Agen e dapeu da Frederic Mistral e i ätri scritoî do Felibriximo (Felibritge).
L'ocçitan o l'à conosciûo coscì uña rinascita cortuâ e un movimento de revendicaçion ch'o peu ëse ciammòu ocçitaniximo in senso largo. Con tûtto l'ocçitan o l'é sconïo inte l'ûso a contâ da i anni 1920-1950: da aloa o l'à cessòu d'ëse a lengoa magioritâia. O conosce un peigo greive de sustituçion lengoistica e o perde parlanti in facia a o françeise into stato françeise e a Monego, in facia a l'italian inte Vàlle ocçitañe e in facia ao spagnòllo inta Vàlle d'Aran.
Dacanto de questo o movimento ocçitanista o continua a revendicâ uña posiçion degna pe l'ocçitan e o çerca de fâne torna uña lengoa de communicaçion, con quarche revendicaçion parçiâ (da vedde ciû de däto "Scituaçion soçiâ").
Clascificaçion[modìfica | modìfica wikitèsto]
A sola classificaçion incontrastâ a l'é questa: l'ocçitan o fa parte dê lengoe romanse (derivæ da o latin), che en uña branca dê lengoe italiche (latin e ätre lengoe antighe d'Italia), ch'en uña branca dê lengoe indoeuròpee.
Pe conto do lengoista Joseph Greenberg, saieiva poscibile includde l'indoeuròpeo int'uña superfamiggia ancon ciû larga e ciû antiga, e lengoe euroasiatiche, ma questa teorïa a no l'é açettâ da tûtti i lengoisti.
Tra e lengoe romanse, e classificaçioin en stæte despæge a segonda di autoî. Dapeu o lengoista Pèire Bèc, i speçialisti en d'acòrdio a dì che l'ocçitan, con o catalan, a seu lengoa binella, constituiscian un grûppo pròpio, l'occitanoromanso, de transiçion tra i doî ätri grûppi ciû periferichi: o galloromanso e l'iberoromanso.
Se peu pensâ che a parte i argomenti scentifichi, gh'é de supoxiçioin ideologiche â base da çèrnia de çerte clascificaçioin d'un tenpo. Uña vëgia clascificaçion, òua sconpassâ, a metteiva l'ocçitan escluxivamente into galloromanso e o catalan escluxivamente inte l'iberoromanso. Questa vixon d'un tenpo a no l'à ciû nisciuña giustificaçion scentifica perché a nega a coexon evidente ch'a l'ûnisce l'ocçitan e o catalan inte in diascistemma comun: ocçitan e catalan en ciû da arente tra de liätri che da quæ se sæ ätra lengoa.
Vôxe corelæ[modìfica | modìfica wikitèsto]
Colegamenti estèrni[modìfica | modìfica wikitèsto]
Âtri progètti[modìfica | modìfica wikitèsto]
- Wikipedia a g'ha n'ediçión in lengoa ocçitann-a (oc.wikipedia.org)
- Wikimedia Commons a contêgne di inmàgine ò di âtri files in sce Lengoa ocçitann-a


text:
Soldaia
Soldàia, ancheu conosciûa co-o nómme de Sudak ò Sudaq (in ruscio e ucraìn: Cyдak), a l'é 'na çitæ da penîzoa de Crimêa. Li gh'é 'n'antîga fortéssa conosciûa cómme fortéssa de l'antîga Repùblica de Zêna perché a çitæ a l'à fæto pàrte de colònie zenéixi conosciûe co-o nómme de Gazàia.
Stöia
I Veneçién són arivæ inta Crimêa a-o prinçipio do XIII sécolo e àn ciamòu a çitæ za existénte co-o nómme de Soldàia. Se cónta chò-u Marco Pölo o l’à sogiornòu inte sta çitæ into sò viâgio vèrso a Cìnn-a. A-i 19 de lùggio do 1365, i Zenéixi che stâvan a Càffa, dòppo a mòrte do Khan Berdibeg, àn conquistòu a çitæ (insémme a âtri 18 cazæ in sciô Mâ Néigro), levàndola a-i Veneçién. Coscì a çitæ a l'é diventâ ’na colònia comérciâle zenéize. I Zenéixi gh’àn costroîo ’na fortéssa ch’a se peu amirâ ancón ancheu, e àn convìnto a ciù pàrte di Grêghi deportæ da-i Veneçién a tornâghe. O domìnio zenéize o l’é duòu scinn’a-o 1475, quànde o Gràn Vizìr òtomàn Gedik Ahmed Pasha, o l’à pigiâ dòppo ’n lóngo asédio.
Annali do Gostìn Giustiniàn
Inti Annali do Gostìn Giustiniàn (1424) - in scî posediménti zenéixi - gh'é scrîto:[1]:
« O fæto l'é che Zêna inte quélli ténpi a fâva, e a frequentâva asæ o tràfego de mercançie into levànte, e a posedéiva in sce l’îzoa de Çîpro a çitæ de Famagósta, a posedéiva l’îzoa de Scîo, e a çitæ de Pêra, e into Mâ Pòntico (Mâ Néigro) ò sæ into pónto Eosîno ciamòu da-a génte Mâ Magiô a posedéiva a tæra ciamâ Samàstro, ch'a l'é inte l'Anatòlia, inte quélla pàrte che i Latìn ciàman Pònto e Bitìnia, e da-arénte a-o sciùmme Parthémio ciamòu da-i antîghi Amìstris, a posedéiva inta Tàorica Chersonésso[2], che quélli vegnûi dòppo àn ciamòu Tartàia e Gazàia, o Cénbalo, Soldàia, Càffa, e a Gòthia (Dâcia), ch’o l'é o pàize abitòu, segóndo quéllo che dîxe i abitànti mæximi ò sæ quéllo che rèsta de l'ezèrcito chò-u Gofrêdo de Bogión o l’à portòu in Tæra Sànta, e o parlâ da génte de Gòthia o gh’à ancón de scimilitùdini co-a léngoa françéize, e inta Palùdde Meòtide (Meòçia), ò sæ into Mâ da Tària a posedéiva a tæra de Tànn-a da-arénte a-a fôxe do sciùmme Tànai, ch’o l’é quéllo ch’o fa da confìn fra l'Àzia e l'Ouröpa. E inta tæra ciamâ o Cöpa, inte quélla palùdde ascì, a gh'avéiva giurisdiçión, e inte tùtte e sorvedîte tære a sò presénsa a l’êa asæ grànde, cómme féugge de l’èrbo ch’a l’êa a Repùblica, e se trafegâva ascì in Scinöpi (Scinöpe), in Trapezónda (Trebizónda), in Savastòpoli (Sebastòpoli), e into Bòsforo, e co-i Scignôri de quélli pòsti a Repùblica a gh’avéiva inportànti acòrdi, e dapertùtto a ghe mandâva Cónsoli, scrivén, e âtri ofiçiâli. »
Nòtte
Atri progètti
- Wikimedia Commons a contêgne di inmàgine ò di âtri files in sce Soldaia


text:
Laxerto
O Laxerto (nomme scientifico Scomber scombrus) o l'è un pescio da famiggia di Scombridi, classe di Teleostei o Pesci Ossei.
Distribuzion geografica.[modìfica | modìfica wikitèsto]
Mâ Mediterraneo, Mâ Neigro, Oçeano Atlantico Settentrionale.
Dimensciuin[modìfica | modìfica wikitèsto]
O pö arrivä a mezüâ çinquanta citti de lunghessa.
Aspetto[modìfica | modìfica wikitèsto]
A pelle a l'è priva de scagge; o cô da schenna o l'è bleu e verde con strisce azüre. Da a meitæ di scianchi in zü o cô o l'è gianco madreperla.
Abitüdini[modìfica | modìfica wikitèsto]
O laxerto o vive in branchi: durante l'inverno o resta in profonditæ, pe portase in superfisie con a stagion cäda. Sempre in ægue de superfisie avvegne a depoxision de öve.
Gastronomia[modìfica | modìfica wikitèsto]
Ben conosciüo pe a bontæ de sö carni, specialmente in ti meixi de mazzo e zügno.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Laxerto
- Wikispecies a contêgne informaçioìn in sce Laxerto


text:
Françesco I
Françesco I de Valois, re de França (12 set. 1494, castello de Cognac - 31 março 1547 Rambouillet)
Vìtta[modìfica | modìfica wikitèsto]
Figgio de Carlo d'Orléans, conte de Angoulême, e da Loiza de Savoia. Mortoghe o 1° zenâ 1496 o poæ, o n'assonse de fæto a tutela o cappo da caza d'Orléans o ducca Loigi, erede presuntivo da coroña; quande questo o successe a-o Carlo VIII (8 arvî 1498), o Françesco, divegnúo a so votta o prinçipe ciu vexin a-o trono, o l'ebbe in appannaggio o ducato de Valois e ghe fu asseguao, sotta a tutela da moæ e a sorveggiança do maresciallo P. de Gié, un'educaçion confaxente a-o so poscibile avvegnî regâ.
A mancança de prole maschî e o fascino personâ de Françesco finin co l'affeçionâ o Loigi XII a-o probabile erede. Fin da-o 1505 o ghe destinò in moggê a figgia Claodia, erede do materno ducato de Bretagna: e noççe, solennemente stipulæ o 2 mazzo 1506, vègnan celebræ o 18 mazzo 1514, appeña cheite, co-a morte da reña Anna, l'ostaccolo opposto da-o tenaxe aotonomismo brettone. Fin da-o 3 agosto 1508 o visse a-a corte, presso o re, co-i onoî dovui a-a so doggia qualitæ de erede prezuntivo e de zenneo do sovran. Spiao Loigi XII a nœutte da-o 31 dexembre a-o 1° zenâ 1515, o ne recugette sença contrasti a succescion.
L'ea pe a França un momento de grande florideçça economica e de promettente resveggio in ogni campo. Portava i so frûti a longa paxe interna, l'equa legislaçion, a savia politica d'inleggeimento fiscâ; l'instituto monarchico, zœumoæ sorretto da 'na sada compaggine amministrativa e da 'na discreta consciença naçionâ, o godiva d'una popolaritæ sença ezempio. A monarchia françeize, pe prospeitæ mateiâ, pe soliditæ dinastega, pe assoluteçça de governo a l'ea sença pao in Œüropa. L'avvento de 'n re poco ciu che ventenne, pin d'intelligença e de força, o fu saiao comme un annonçio radiozo. Fu una bella arba de regno, e a vittoia de Marignan (1515), o trionfante repiggio do programma italian do Loigi XII, o legittimò e maggioî spiançe.
Inte l'insemme o regno de Françesco I o doveiva risponde assæ poco a quelle primme inluxoin. Natua fondamentalmente leggia - de dilettante e de sportivo - incapaxe a di sforçi tenaxi e a de conceçioin precize, in ninte superiô a-o so paize e a-a so eppoca, Françesco o portava in sce-o primmo trono d'Œüropa a mentalitæ d'un qualunque prinçipe do Çinquecento. No se pœu dî ch'o segge stæto inferiô a-i avvegnimenti, visto che gh'ariescì de mantegnî, contra de forçe spesso soverciante, l'indipendença e l'unitæ da França. Ma o l'è 'n fæto ch'o no seppe êse ni un re naçionâ, conscio di reæ bezœugni do so popolo, ni un veo artefixe da stoia d'Œüropa, sci da impoñe una soluçion françeize a-i problemi œüropei do tempo.
Brillante qualitæ cavaggesche, un'intelligença viva, averta a tutte e coixitæ do pensceo e a tutte i emoçioin de l'arte, una tendença spontannia a quell'ardente edonismo che o Renascimento o vegniva alloa elevando a ideâ de vitta, un senso gioxiscimo da propria aotoritæ de sovran e di proppi driti comme propietaio da França, ghe permissan de tegnî ato comme pochi atri re o prestiggio da coroña e de realizâ un assolutismo fastozo quæ primma de lê no s'ea visto. Nasce alloa o tipo de corte ch'a curminiâ con Loigi XIV: una folla pittoesca, paççamente lussoza, de gentilommi e de damme, ch'a fa da cornixe cotidiaña a-o monarca. E cacce, e giostre, e dançe, a galantaia, i viægi, e intræ solenne fan da vitta de corte una festa e una raprezentaçion continnoa. Sorgan magniffiche, ò magnificamente rinovelæ, e rescidençe reæ: Blois, Chambord, "Madrid", Villers-Cotterets, Saint-Germain-en-Laye, Fontainebleau, ecc.
Inta reggia pe eccellença, Fontainebleau, se vegnan accumulando i oggetti d'arte: vaxi, bronxi, stattoe, arazzi, fravegaie, teie famoze (do Salviati, do Bronzino, do Tiçian Vecellio, de Lonardo da Vinci, de Michelangelo Buonarroti, ecc.); gh'è ospitâ, e continuamente inricchia, a splendida recugeita de manoscriti e de libbri che ancœu a costitoisce o ciu preçiozo nucleo da Biblioteca Naçionâ parigiña. In grao pe a so indole e pe a so educaçion de gustâ o lusso inte so forme supremme - e creaçioin intellettuæ e artisteghe - Françesco o l'incoraggia e o l'adœuvia, sença preconcetti de naçion, de dotriña, de scœua, tutto ço che pœu accresce o splendô spiituâ do regno. Ben meitò, insemme con quello de "re cavageo" o tittolo de "poæ e restaoratô di arte e de lettie". Sorvettutto larga e incitatrixe, decixiva inta stoia do Rinascimento, a so œuvia verso i arte.[1] tutta a coscì dita scœua de Fontainebleau, ecc.). Ma vivo l'è ascì o so interesse pe e lettie, pe l'erudiçion, pe o pensceo. Se pœu dî che se desgœugge in gio a lê e a-a sœu Margaita tutta a vitta intelletoâ do tempo. Do so meçenatismo resta 'na prœuva o Collegio de França. Ghe torna a onô avei avuo tra i so famiggiæ Clément Marot, G. Budé, Lefèvre d'Étaples, avei gustao e protetto o Rabelais, avei oferto a so proteçion a Emo.
Ma questa splendida regalitæ, ch'a g'ha dæto presso l'ata nobiltæ do tempo, presso scritoî e artisti, un'óreola de grandeçça e ch'a costitoisce, no gh'è dubbio, un træto esençiâ da so figua, a no deve portâ a de sorvevalutaçioin asbriæ. O trovò in lê un patron o Renascimento ornamentâ e gioiozo: no quello ch'o tendeiva a resciorvise inte 'n rinnovamento religiozo e morâ. O no negò inte 'n primmo tempo o so agiutto a l'umanismo antiteologico, a-i novatoî evangelichi a-i quæ ea de scuddo a sœu Margaita; ma a partî da-o dexembre 1533, doçile a-e necescitæ da so politica estera, o se assoccia a-i sforçi papæ contra l'"errô"; inta violenta reaçion ch'a segue a l' affaire des placards (ottobre 1534) o rivalezza de zelo co-a Sorboña e co-o parlamento; o Carvin o ghe dedica invan (março 1536) l' Institutio religionis christianæ; l' ordonnance do 1540, l'editto do 30 agosto 1542 prescrivan una represcion spietâ: o vedemmo, inti urtimi anni, dominao da-o fanattico cardenâ de Tournon, firmâ l'orde de massacro (1° zenâ 1545) contra i Valdeixi de Mérindol.
A corte de Françesco I - dando a-a paola o so senso ciu largo - a no resta, con lê, l'esprescion de un sœunno regâ, ma a vegne l'incarnaçion de una polittica. Sença di organi che mantegnan un ligammo tra o re e a naçion (o parlamento de Parigi o l'è tegnuo in fren; i Stati Generæ no son mai convocæ; o ciu importante di doi conseggi, o Conseil des affaires o l'è reduto a træ ò quattro persoñe çernue da-o re), a corte, sola força ch'a l'agisce sorve o sovran, a finisce co-o concentrâ in lê tutta a vitta politica do paize. Da ço o carattere de zœugo e d'intrigo onde se tenze i ciu gravi interesci naçionæ; da ço l'imposcibilitæ de distingue l'œuvia personâ do re da quella do so entourage. Luiza de Savoia, o cançelê Du Prat, i fræ Du Bellay, o maresciallo Anne de Montmorency no se pœuan consciderâ comme di senci conlaboratoî. Favoii e favoiie tègnan una parte do poei: Bonnivet, Chabot de Brion, a contessa de Châteaubriant, a duchessa d'Étampes, pe limitâse a-i ciu famoxi.
Se gh'azonze ch'a-a base da magniffica prodigalitæ do monarca gh'è a freida segueça de chi possede un paize ricco e o l'è decizo a falo rende o ciu poscibile. Françesco I o l'è un di re ch'han straggiao ciu dinæ; ma o l'è ascì un de quelli ch'han saciuo trovâne de ciu. E tailles into 1517 s'elevavan a 2.400.000 livres; ean into 1543 de 4.600.000. A-e risorse finançiaie di so predecesoî o Françesco o n'azonzette de nœuve: imprestiti forçoxi, rendie in sce-o muniçippio de Pariggi, vendia di ófiççi. No inferiô, pe aviditæ e pe tenaxa, a nisciun di so predecessoî ogni votta che s'ofrisse o drito d'un consolidamento ò d'un arriondamento patrimoniâ,[2] o mostrò inta so politica streitamente finançiaia, specce co-o processo iniquo e l'appiccaxon do Semblançay, una crueçça e un'energia che contrastan co l'intima bontæ do so añimo. Benché o ne dagghe into complesso, da-o ponto de vista finançiaio, l'imprescion d'un incapaxe, vittima superba di so capriççi, da scituaçion internaçionâ, de l'evoluçion che subiva l'economia e a finança œüropea, e benché, pe ovviâ a-o crescente deficit, o contesse assæ ciu in sce-a riforma de instituçioin fiscæ che in sce l'agiutto a-e forçe produttrixe da riccheçça, manco de queste ghe sfuzzì o valô. Da l'alliança con Soliman, prez., o seppe trâ di vantaggi dueivi pe o commercio françeize.
In sce-i problemi da politica interna ebban o sopravento, pe tutta a diata do regno, quelli da politica estera. No cessò mai o stato de guæra: chè s'ha o drito de conscidiâ comme de sence tregue i brevi intervalli de paxe (1516-1520; 1529-1534; 1538-1542). S'ha l'abituddine de consciderâ a longa lotta comme a rivalitæ de Françesco I contra Carlo V, daprimma pe l'egemonia de l'Œüropa (1520-1529), e dapœu, una votta apparsa a vanitæ do sœunno egemonico, pe a difeiza de l'equilibbrio œüropeo; se lascia a parte, comme un puo strascin de guære do Loigi XII, a campagna do 1515 ch'a l'inaogua l'attivitæ œüropea do Françesco e a ghe redà o Milaneize. In realtæ tutta a so politica estera a g'ha pe fondamento o vegio programma italian, saiv'a dî l'ambiçion de fâ di possesci italien o fulcro de ciu vasta espanscion.
Tra e forçe che s'opoñan a l'espanscion françeize ghe n'è uña ch'a constituisce lê ascì un peigo pe l'Œüropa: l'enorme potença aostro-borgognoña, fuxon de tutti i dominni e de tutte e preteize de caze de Borgogna, d'Aostria e de Castiggia-Aragon, detentrixe do nomme e da chimea imperiâ. Abarlugæ da-o mæximo miraggio (l'aspiscima competiçion pe l'eleçion a l'impeo a l'è comme l'anonçio scimbollico de tutta a so vitta a vegnî), pægi in fondo, nonostante i apparente desumegiançe, pe mentalitæ politica e pe scistemi de lotta, o Valois e o Borgogna-Asburgo reagiscian ciaschedun a-a menaçça inscita inta força e inte l'ambiçion aversaia. Creddan che o conflito o segge da coroña a coroña e che dipende da liatri o resciorvilo: tanto che zonzan a-a strañia proposta de 'n doello.
In realtæ ciaschedun de liatri ha contra de lê tutti quelli che temman l'Œüropa asservia a un solo: ciaschedun o trœuva i alliançe bastante pe impedî a l'avversaio o trionfo, no pe zonze a-o proppio. A lotta a se protrae a l'infinio, logorante, monottona. Françesco o ghe profonde ommi e dinæ. O compisce prodiggi d'abilitæ e d'energia. O contrapoñe a l'attiva diplomaçia asburgheize una vasta, no meno œuvioza organizzaçion diplomatica; o controbatte e campagne de stampa do nemigo; o spande ovunque, coi so agenti segretti, e promisse illuzoie, o dinâ coruttô, i germi d'intrigo; o l'accatta sovren e ministri; o s'attezza a protettô di picceni stati di quæ o çerca l'agiutto, pronto a lasciâli soli contra o nemigo e a sacrificâli inti trattæ; con realismo maciavellego, pe ninte nœuvo ma no mai appricao con tanta vastitæ e ardimento, o l'ófre a l'Œüropa maavegiâ o spetaccolo de 'n re crestianiscimo alliao co-o Turco, de un persecutô da riforma alliao coi luteren todeschi; a-a færea tenaggia co-a quæ o Carlo V o l'assequæa in sce tutte e frontee da França o risponde co-a creaçion de un fronte orientâ, lançando contra i ezerçiti e e flotte de l'imperatô i ezerçiti de Soliman e e flotte do Cairedin Barbarossa.
Un'attivitæ no meno noteive o descceiga into campo militâ. O l'ha cua che l'artagiaia françeize a l'areste a primma do mondo; o sviluppa e perfeçioña e so infantaie (a vittoia de Ceresole a l'è sorvettutto dovua a-i fanti guascoin). Rinœuva con indommita ostinaçion i attacchi: pe træ votte o ricuppera o Milaneize, o conquista doe votte o Piemonte. O no reculla denanti a-i ciu ardii scistemi de guæra (campagna de Provença do 1536). Tutti quelli sforçi però arestan ven. Da-a rente a-e poche vittoie resta sciaccante o numero de sconfite (Esquiros, Bicocca, Sexia, Pavia, Nappoli, ecc.). O Françesco I e a França conobban di ôe tragiche; a Pavia (24 frevâ 1525) o Françesco mæximo o l'è fæto prexonê. A so prexonia (fin a-o mazzo 1525 a Pizzighetton e da pœu fin a-o março 1526 a Madrid), o grave rescatto di figgi lasciæ in ostaggio in so vexe fin a-o 1° luggio 1530 (1.200.000 scui d'óo), avieivan posciuo ese fatæ a 'na naçion politicamente meno matua ò de risorse ciu scarse. Into 1544 o Carlo V o zonze a vinti sole leghe da Pariggi.
Quande o Françesco o mœu (a nœutte do 31 março 1547, a Rambouillet) no s'intravedde ancon nisciuña soluçion stabile a-o gran conflito.
Fra e tære che o re o lasciava a-o so successô gh'ea i stati sabaodi, ocupæ da-o 1536: baze magniffica pe a continoaçion de quella politica italiaña ch'a l'ea stæta o programma de tutta a so vitta. O no ghe lasciava però l'orgogioza fiducia co-a quæ o l'aiva inçao e tante votte repigiao a lotta. De l'insuccesso l'ea responsabile in parte lê mæximo: pe l'eccesciva dupriçitæ inti rapporti internaçionæ, pe a frequente brutalitæ de so mainee, pe a mancança de programmi organichi e meditæ, pe a troppa fiduccia inte di generæ incapaxi, pe a so mæxima eroica bravua (Pavia). O no l'ebbe assæ consciença da nœuva Œüropa ch'a maturava tra i conflíti, de l'opoxiçion sempre ciu decixiva tra o mondo da Riforma e a latinitæ fedele a Romma. O consolidò, restando cattolico, l'aotoritæ morâ preiza da l'avversaio comme campion da romanitæ menaççâ.
Da-a moggê Claodia (1499-1525) o Françesco I o l'ebbe trei figgi: Françesco (1517-1536); Enrico II, nasciúo into 1520; Carlo, ducca d'Orléans, o so prediletto (1522-1545); e quattro figge: Luiza (1515-1517), Carlotta (1516-1524), Madæña (1520-1537), maiâ a Giacomo V de Scoççia; Margaita, nasciua into 1523, maiâ a Manoælo Filiberto ducca de Savoia. Da Lenoa d'Aostria, sœu do Carlo V, spozâ into 1530 pe sciugellâ a paxe co-a Spagna, o no l'ebbe figgi.
Tradiçion popolâ[modìfica | modìfica wikitèsto]
Françesco I o l'è arestao inta tradiçion popolâ e lettiaia comme l'eroe de ciu avventurose galantaie. No gh'è nisciun fondamento serio a-a stoia drammatizzâ da l'Hugo in Le roi s'amuse: che a Diaña de Poitiers a l'agge sarvao a vitta a-o poæ, o segnô de Saint-Vallier, co-o sacrifiççio do so ónô; e lettie a Françesco, pubbricæ da Champollion-Figeac comme de Diaña de Poitiers, son da contessa de Châteaubriant. Ninte se sa da Belle Ferronnière: solo l'è çerto che no pœu rappresentâ un'amante de Françesco o cellebre retræto de Lonardo conservao a-o Louvre e dexignao tradiçionalmente con quello nomme, essendo stæto veoscimilmente depento tra o 1469 e o 1499. Tarda e de nisciuña attendibilitæ storica a lezendia do strañio maio ch'o l'aviæ contræto apposta a lue pe comunicâla co-o tramite da moggê a-o re so rivâ: de veo gh'è solo l'infeçion luetica, de quæ no se sa se o re o segge morto (comme afferma, tra i atri, o Michelet), ma da quæ de seguo o sofferse.
Nòtte[modìfica | modìfica wikitèsto]
- ↑ Tra i so protetti se conta nomioxi i meistri italien: Lonardo, o Benvenuto Cellini, o Rosso, o Primaticcio.
- ↑ O concordao do 1516 ch'o metteiva effettivamente in so man o quarto circa do sœu françeize; a lotta co-o connestabile pe l'ereditæ de Suzanna de Borbon; a preteiza no mai abbandonâ, a l'ereditæ milaneize, en solo che e prœuve ciu appaiscente de tâ pratiçitæ irreduxibile.
Colegaménti esterni[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Françesco I


text:
180
O 180 (CLXXX inte nùmeri români) o l'é 'n ànno bizestîle do II secolo.
FætiModìfica
EuröpaModìfica
ÀziaModìfica
ÀfricaModìfica
ArteModìfica
CostruçiónModìfica
InovaçiónModìfica
NasciûiModìfica
MòrtiModìfica
Marco Aurelio (26 arvî 121-17 marso 180) (British Museum - Londra)
NòtteModìfica
- ↑ A pîra funerària de quàttro cén, òrnà de stàtoe e de ghirlànde e sormontà da-a stàtoa de Marco Aurelio in fàccia a 'na caròssa tiâ da quàttro cavàlli.
Âtri progèttiModìfica
- Wikimedia Commons a contêgne di inmàgine ò di âtri files in sce 180


text:
Edmund Hillary
Sir Edmund Percival Hillary (Auckland, 20 lûggio 1919 – Auckland, 11 zenâ 2008) o l'è stæto un alpinista e esploratô neozelandeise.
Edmund Hillary, 29 mazzo 1953, depoî a-a ascenscion do Monte Everest (part.)
Dæti personâli
Mòrte: Auckland, 11 zenâ 2008
Paize: Nœuva Zelanda
Biografia[modìfica | modìfica wikitèsto]
O l'é stæto un di ciu noti alpinisti e esploratoî do mondo. O deve a so famma a-a primma ascenscion do monte Everest avvegnua o 29 mazzo 1953 insemme a-o sherpa Tenzing Norgay.
Nasciuo a Tuakao a sud de Auckland in Nœuva Zelanda, Hillary o s'appascionò a-a lettua fin da figgiœu. O l'ea ben timido e o paiva ascì ciu graçile di so compagni de scœua. O trovava alloa rifuggio inti libbri, ch'o poeiva leze durante e quattr'ôe che gh'ócorivan pe andâ e tornâ da-a scœua. A sezz'anni, durante una gita scolastega a-o monte Ruapehu inte Arpe Neozelandeixi, o scrovì che o so fixico o l'ea ciu rescistente di so compagni de camminâ. Fu coscì ch'o començò o so interesse pe l'arpinismo.
Oltre a-e montagne da Nœuva Zelanda, Hillary o frequentò ascì i Arpe, e da pœu l'Himalaya, dove o scalò unze vette sovia i 6000 metri de quota. Durante a segonda guæra mondiâ o fu navegatô de l'aviaçion neozelandeize.
Into 1948, insemme a Ruth Adams, Harry Ayres e Mick Sullivan, o l'effettuò a primma ascenscion do Canto Sud do Mount Cook. Succescivamente o parteçipò a doe spediçioin de ricogniçion in Himalaya: uña inta zoña de l'Everest into 1951 e l'atra a-o Cho Oyu into 1952. Fu coscì notao da John Hunt, ch'o l'invitò a piggiâ parte a-a fortunâ spediçion britannega do 1953. A conquista da çimma (29 mazzo 1953) a fu annonçiâ contemporaniamente a l'incoronaçion da regiña Elisabetta II do England. Hillary, ormai famoso in tutto o mondo, o preize da pœu parte a nomiose spediçioin insce l'Himalaya tra o 1956 e o 1965.
O fu ascì in Antartide, e o razonse o Polo Sud o 4 zenâ 1958 co-a Commonwealth Trans-Antarctic Expedition, una spediçion motorizzâ (composta de trei trattoî Massey Ferguson TE20) conduta con Vivian Fuchs. O fu o terço ommo da stoia a razonze tâ punto via tæra doppo Amundsen e Scott into 1911-12.
O fu inscignio de nomiose ónoifixençe: o 16 luggio 1953 o fu nominao Cavaggeo Comandante de l'Orde de l'Impeo Britannego (KBE); into 1987 o vègne membro de l'Orde da Nœuva Zelanda (Onz); o 23 arvî 1995 fu nominao Cavalie de l'Ordiñe da Giarrettea (KG); into 2003, in ócaxon do çinquantenaio da conquista de l'Everest, o governo do Nepal o ghe confeì a çittadinança ónoaia durante un speciâ giubileo commemorativo tegnuose inta capitâ Kathmandu. Sir Edmund o l'é o primmo foresto a riçeive un scimile ónô da-i nepaleixi. O l'é stæto l'unico neozelandeize ancon in vitta a êse apparso in sce 'na banconotta.
Hillary o l'ha dedicao gran parte da so vitta a agiuttâ o poppolo nepaleize di sherpa tramite o Himalayan Trust da lê fondao, ariescendo a costruî de scœue e di uspiæ. O destin o vosse che durante questo periodo perissan a moggê Louise Mary Rose e a figgia Belinda, into 1975, in te un incidente aereo doppo o decollo da Katmandu. O l'ea ascì prescidente ónoaio de l'American Himalayan Foundation, un'associaçion non-profit ch'a çerca de megioâ l'equilibrio ecologico e e condiçioin de vitta di popoli himalayen. Hillary, che inta vitta de tutti i giorni o l'esercitava o mestê de apicoltô, o l'ha affermao de consciderâ i so succesci in campo umanitaio comme a so ciu gran conquista.
O moì a 9 oe circa (21 in Italia) de l'11 zenâ 2008 inte o Auckland City Hospital, pe insuffixença cardiaca, a l'etæ de 88 anni. O 29 frevâ 2008 con çeimonia privâ a ciu gran parte de so çennie son stæte disperse inta baia de Auckland, mentre e rimanente son stæte tumulæ in te un monasteio nepaleize.
Famiggia[modìfica | modìfica wikitèsto]
Hillary o sposò Louise Mary Rose o 3 settembre 1953. Ebban trei figgi: Pete (1954), Sarah (1955) e Belinda (1959-1975). Hillary o sposò in segonde noççe June Mulgrew, viddoa do so megio amigo Peter Mulgrew, o 21 dexembre 1989.
Atri progetti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Edmund Hillary


text:
San Salvador de Jujuy (Argentinn-a)
San Salvador de Jujuy a l'è 'na çittæ argentinn-a, inscia conflûensa d'i sciûmmi Grande e Xibi Xibi, capolêugo da provinsa de Jujuy, inte l'estremo nòrd-òvest do Pàize.
A g'ha 'na popolassion de 237.751 abitanti (2001) e s'attrêuva a 1643 km. da capitâ naçionâ, Buenos Aires.
I sêu abitanti, comme quelli da provinsa, vegnan ciammæ jujeños.
A l'è vexinn-a a-a famoza Quebrada de Humahuaca, profondo valle de grande richessa de paisaggio e d'importansa tûristega natûrâle.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce San Salvador de Jujuy


text:
Fry top 90
Showing all 14 results
-
Fry-top elettrico 1/2 liscio + 1/2 cromato – 2 zone rigato su mobile a giorno
-
Fry-top elettrico 1/2 liscio + 1/2 rigato – 2 zone su mobile a giorno
-
Fry-top elettrico 1/2 liscio + 1/2 rigato 2 zone cm 80 da appoggio
-
Fry-top elettrico 1/2 liscio + 1/2 rigato cromato 2 zone cm 80 da appoggio
-
Fry-top elettrico cromato liscio o rigato su mobile a giorno
-
Fry-top elettrico liscio cromato su mobile a giorno cm 160
-
Fry-top elettrico liscio o rigato 2 zone cm 80 da appoggio
-
Fry-top elettrico liscio o rigato 2 zone su mobile a giorno
-
Fry-top elettrico liscio o rigato cm 40 da appoggio
-
Fry-top elettrico liscio o rigato cromato 2 zone cm 80 da appoggio
-
Fry-top elettrico liscio o rigato cromato 2 zone su mobile a giorno
-
Fry-top elettrico liscio o rigato cromato cm 40 da appoggio
-
Fry-top elettrico liscio o rigato su mobile a giorno
-
Fry-top elettrico liscio su mobile a giorno cm 160


text:
Repubbrica Socialista Sovietica de l'Ucrainn-a
A Repùbrica Socialìsta Soviética Ucràinn-a (nómme ofiçiâ ykpaïHcbka PaдяHcbka CoцiaлicTичHa Pecпyблika[1] in ucraìn, ykpaиHckaя CoBeTckaя CoциaлиcTичeckaя Pecпyблиka[2] in rùscio) a l'è stæta, tra-o 1919 e o 1991, 'na de chìnze repùbriche socialìste che faxevân pàrte de l'Unión Soviética.
A sò capitâ a l'è stæta Kharkhiv da-o 1919 a-o 1934, e Kiev da-o 1934 a-o 1991.
Ancheu a nêuva Ucrainn-a a corisponde a-a vêgia fêua che a penîzoa da Crimea, òcupâ da-i rùsci, e i teritöi ribèlli da Repùbbrica Popolâre de Donezk, amîga da Rùscia, c'a no l'é riconosciûa da-e âtre naçioìn.
StöiaModìfica
ScìnboliModìfica
GovèrnoModìfica
NòtteModìfica
- ↑ Ukrayins'ka Radians'ka Sotsialistychna Respublika inte l'arfabêto latìn
- ↑ Ukrainskaya Sovetskaya Sotsialisticheskaya Respublika inte l'arfabêto latìn
Âtri progèttiModìfica
- Wikimedia Commons a contêgne di inmàgine ò di âtri files in sce Repubbrica Socialista Sovietica de l'Ucrainn-a


text:
Utente:Giodiassi5
Dæti personâli
Âtre informaçioìn
Blòg: Penscêi, pòule e mûxica
Scignorîa, me ciàmmo Zane, e son nasciûo a Zêna. O mæ zenéize o no l'é perfètto, perché o no l'é a mæ lengoa moæ. Mi l'ò inpréizo graçie a-o mæ mesiâvo ma a ciù pàrte da aotodidàtta. In ògni mòddo mi preuvo a dagghe 'na man in sciâ Wikipedia Lìgure, pe quéllo che pòsso, e, into mæximo ténpo çercâ de difónde o ciù poscìbile a léngoa zenéize lengoa ligure. Mi me piaxe a mûxica, a giögrafia, a polìtica, a stöia, a giöpolìtica e a lengoìstega.
A mæ léngoa moæ a l'é a léngoa italiann-a e quàrche vòtta fàsso de traduçioìn da-a Wikipedia Italiann-a a-a Wikipedia Lìgure e de ræo me piâxe scrîve quarcösa in sciâ Wiki Italia màscime in scî argoménti da Ligùria. A segónda léngoa ch'ò inpréizo a schêua, dòppo l'italiàn, a l'é a léngoa ingréize (da quæ ò 'n livello B1 çertificòu) e a tèrsa a léngoa françéize (ch'a me piâxe de ciù de l'ingréize e da quæ ò 'n livello B1 çertificòu). A-o licéo ò studiòu o latìn e-o grêgo antìgo e a-a giornâ d'ancheu son in gràddo de deuviâ o latin pe quàrche discórso bâzico.
Pe mi o zeneize o no l'é sôlo 'na lengoa ma o l'é 'n stîle de vitta, o l'é 'n mòddo de pensâ, o l'é o lengoaggio do chêu e into mæ câxo o l'é 'na pascion ascì. Sciben che o mæ livello do zeneize o no l'é tanto èrto, a-a giornâ d'anchêu son contento de dî che o l'é a lengoa di mæ penscê, de mæ anotaçioin e, de vòtte, di mæ seunni.
A mæ prezéntaçion inte âtre léngoe[modìfica | modìfica wikitèsto]
Italiano: Salve a tutti, il mio nome è Giovanni e son nato a Génova. La mia lingua madre è l'italiano, quando posso provo a dare una mano anche nella Wikipedia Italiana, inoltre dalla Wikipedia italiana talvolta traduco alcune pagine in lingua ligure. Posso dare una mano in particolar modo negli ambiti geografico, musicale, storico e politico.
English: English is the first foreign language that I studied at school. I have a certified B1 level of English.
Français: Le français est la deuxième langue que j'ai étudié. J'ai un niveau B1 de français certifié.
- Brigašc: Viva ru Brigašc
- Munegascu: Min aimu u parlà de Munegu e çercu de ümparà qarcosa graçia a l'internet
- Ventemigliusu: U ventimigliusu me piâxe
- Zenéize: O zenéize l'ò inpréizo graçie a-o mæ mesiâ ma mascime da àotodidàtta inti ùrtimi ànni. O zeneize o no l'é sôlo 'na lengoa ma o l'é 'n stîle de vitta, o l'é 'n mòddo de pensâ, o l'é a lengoa do chêu e into mæ câxo o l'é 'na pascion ascì. Sciben che o mæ livello do zeneize o no l'é tanto èrto, a-a giornâ d'anchêu son contento de dî che o l'é a lengoa di mæ penscê, de mæ anotaçioin e, de vòtte, di mæ seunni.
Latina: Ego schola latinum sermonem perlego.
Vèneto: Mé nòna xe vèneta, donca grasie a éła conosso ón puoco de Vèneto.
E mæ pàgine creæ[modìfica | modìfica wikitèsto]
2016[modìfica | modìfica wikitèsto]
2018[modìfica | modìfica wikitèsto]
2019[modìfica | modìfica wikitèsto]
2020[modìfica | modìfica wikitèsto]
- Féipo Marchetti
- Giöxeppe Verdi
- Çimiteio monumentâle de Stagen
- Hanòi
- Carbònia
- Pénarchi
- Meâli
- Paciûgo e Paciûga
E pagine anpliæ[modìfica | modìfica wikitèsto]
- Friuli Venessia Giulia
- Gioxeppe Conte
- Lengoa Grêga Antîga
- TORÌGGIA (o mæ travàggio ciù grande)
- Gramatica zeneize
- Mandillo (Savuneize)
- Buggiu (Savuneize)
- A Parmæa (Spezin)


text:
Baden-Würrtenberg
Nomme offiçiâ: Baden-Württemberg, stato federòu da Germania, a seu capitâ a l'è Stoccarda. Questo stato o mette insemme i stati stöici do Baden, Hohenzollern e Württemberg.
Stöia[modìfica | modìfica wikitèsto]
Doppo a segonda guæra mondiâ i alliæ aveijan fondòu tréi stati: Württemberg-Baden (òcupòu da-i Stati Unïi), Württemberg-Hohenzollern (Fransa) e Baden (Fransa). Into 1949 questi tréi stati son intræ inta Repubbrica Federâ de Germania. Doppo un plebiscîo into 1952, i tréi stati se son unîi e àn formòu o Baden-Württemberg.
Into 1956 a corte federâ tedesca à stabilîo che o plebiscîo o l'êa a sfavô da popolaçión do Baden. A votaçión a l'è stæta ripetûa into 1969, e o partîo pe l'unión o l'à guagnòu co l' 81% di vôti.
Âtri progètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Baden-Würrtenberg


text:
Il poeta rivendica le terre al mare18 Agosto 2006 - 00:00
A-o l'è staeta, Rattazzi, ûnna sciortïa
d'attaccâne a Lûsciandra
comme se porriae fâ con ûnna mandra
ch'a se manda in sa e in là secondo a gïa.
Ti të lasciòu invescigâ de balle
se no ti no streppavi
a Zena o Leme con Voltaggio e Gavi,
ne Rigoroso e Arquà né Serravalle,
Nêuve, Parodi, Goä co-i so maercheixi
a Borbëa da-e Vigneue scinn-a a Cabella;
ma chi o l'è quella lingua de sciarbella
chi à dito ch'èn mandrogni e no zeneixi?
Oua vegniä a region: scialla Manena!
ma armeno o contentin
che a Ligûria a ritorne in ti confin
de l'antiga Repûbbrica de Zena!
Comûni, paisettin, borghi, çittae,
se ciamman tûtti "ligûre", perdïe!
no ï aviàn miga battezzae pe rïe,
che o titolo o risponde a ûnna realtae.
Ligûri tûtti, e figgi d'ûnna taera,
ricca de gran, frûta, polenta e vin,
che da-a ciann-a a rimonta l'Appennin
per chinâ in mëzo a-e oìve a-o mâ ch'o saera,
Co-ae croxe de San Zorzo in sciä bandëa
cö Grifon pronto a fâ pagâ e offeise
oh taera benexïa, taera zeneise!
te voemmo ûnïa, sempre ciû bûlla e fea.
Commenti
Spiacenti, i commenti sono temporaneamente disabilitati.


text:
Giustexine
Giustexine (Giüstéscine in-ta grafîa de l'armanàccu, Giüstexine ascì, Giustenixe a-A Prìa, Giüstènexi in arbenganeze) u l'è 'n cumǜn sparsu de 995 abitanti in-ta Pruvinsa de Savùna (dêti agiurnê a-u 2019).
Giugrafîa[modìfica | modìfica wikitèsto]
U teritôiu de Giustexine u se tröva lungu a valle du turènte Scarinciu, c'u cunfluîsce a u fundu du paîze in ta scciumèa Maémua. A pàrte bassa se caraterizza pe a cultivasiun de üga e urîve a fasce, e zona ciü muntagnûza a l'è pîna de frascini e carpìn, cun n'estenxiun c'a a riva fin a u Munte Carmu de Löa (1389 m in sce u livéllu du mâ), Bric Agnellin (1335 m) e du "Giogu de Giustexine" a 1200 m. Vixin a u Bric Tampa (846 m) se tröva a grotta di Scöggi Negri, cun üna de ciü inpurtànti attivitê carsiche da regiun Ligüria.
Stòja[modìfica | modìfica wikitèsto]
U numme "Giustexine" u deriveréa da 'n fàttu stojcu du tènpu de Guêre Puniche fra i eserciti cartaxineixi e di Rumèn, dunde a lucalitê a l'è stêta devöâ cumme sede de aminitrasiún giudisiaria, asucià a-a denuminasiùn de Jus-Tenens c'u u vö dî "tégnì giustisia".
Se de fùnti vàn a atestâ i primmi insediamènti in te l'epuca bizantina (prubabilmente in lucalitê Vìlla), a fundasiùn du burgu de San Michê cun üna de primme citasiui a l'è du 1248 inte in attu du 5 d'arvî firmòn da Bunifassiu de Clavesana. Asugétòn a-abasia de San Péu da vaâ du Varatella, pressu Tuiràn, u finisce fra i dumîni da Diocexi de Arbenga e Inperia e ascì sùtta i marchexi Du Caretto (in-tu XIII secolo e XIV seculu). Cun a bulla papale de Urbano VI e zone de Giustexine, Túian, Borzi e da A Prîa vegnan cuntrulê da Repübbrica de Zena a cumensâ da u 1385.[4]
Da-a primma metê du XV seculu, pe 'na seje de fêti, u paîze de Giustexine u ritùrna sutta i De Carettu. 'Sta növa parentexi finì peò préstu, perché u castellu u vegne assediòn pe cumandu du capitàn Peu Fregusu, de Zena c'u custrinze a-a rêza i dùi frê Galeotto e Giovanni Du Carettu aturnu a u 18 avrî 1448: questu evéntu vegne ancùa aù revucòn da u fulclure grassie a e celebrasiui du Lüggiu Medievale.
Cun Napuleun Bunaparte da-u 2 dixénbre 1797 a lucalitê a l'hà fòn parte du Dipartimèntu da scciumèa Maémua, a l'internu da Repübbrica Ligüre. In tu 1815 vegne inglubòu in te a pruvinsa de Arbenga du Regnu de Sardegna, segundu u Cungrèssu de Vienna du 1814, e da lì u fajà parte de l'Italia ünîa.
I ürtimi agiustamènti avêgnan cun u distaccu da frasiún Bringhiera che aù a fa parte du cumün du Tû. L'ha fêtu parte fin a u 2008 da Cumunitê muntâna du Pullupixe, pòi divegnüa fìn a-u 2015 Uniùn di cumüni da Rivêa de Pàrme e di urîvi. Fra u 2016 e u 2018 u l'éa parte de l'Uniùn di cumüni da Vaâ du Maémua, assemme a U Tû e Magiö.
Abitanti[modìfica | modìfica wikitèsto]
Frasiui[modìfica | modìfica wikitèsto]
Giustexine u l'è 'n cumun sparsu, c'u cunprende ciü frasiúi e burghê, segundu u statüu cumünàle San Luénsu e San Michê e nu sùn cunsciderabili cumme frasiúi, ma cumme i nuclei custitutîvi du cumün, da questi dunca i dipendan risperivamènte e frasiùi de Bessu, Vìlla e Vilétta pé u prìmmu; Costa, Valsùrda, Furèstu, Cianassu e Serèi pé u segundu.[5] Cunscideràndu a divixùn in burghê (devöâ ascì inte manifestasiùi e inte rievucasiùi stojche) e ghe sun:
- San Luénsu (Sede du cumun, a cùnta 366 abitànti[6])
- San Michê (Zona du centru stojcu, a cùnta 24 abitànti in-tu burgu[7])
- Santa Libera (Zona du funduvalle, divîza in tréi burghê: Serèi de Sùtta o Inferiuri, c'a cûnta 38 rexidènti[8], Sérèi de Surva o Superiuri e Sérèi Prin)
- San Martin (C'u cunprende ascì a burgâ de Valsurda, cun 40 abitànti[9])
- Capeletta (Cun ascì e lucalitê de Cà ai Bûri e de Furèstu, a cûnta in tutâle 83 persùne[10][11])
Cunfin[modìfica | modìfica wikitèsto]
U cunfîna cun i cumüni de: A Prìa e Löa a sud, Bardenèi e Magiö a nord e Ù Tû a levànte.
Evulusiùn demugràfica[modìfica | modìfica wikitèsto]
Abitanti censîi[12]
Minurànse furèste[modìfica | modìfica wikitèsto]
Segundu u ISTAT, a-u 31 dexenbre 2014, a Giustexine ghe sun 13 rexidenti furèsti.
Pòsti de interesse[modìfica | modìfica wikitèsto]
Architetüe Religiûze[modìfica | modìfica wikitèsto]
Pé a Gêxa u teritòiu cumünàle de Giüstexine u l'è parte de 'na sùla parocchia, ciamà Parocchia di Santi Luénsu e Michê, sta chi a cunprende:
- Gêxa de San Michê, a l'è scitüâ inta ciàssa da frasiún de San Michê, in sce in âtu pözzu, a strutüa udièrna a saiéva stêta uriginâ da in edifissiu ciü antìgu, rimanezòn du XII seculu. E ürtime mudifiche e saiêvan stête fête du 1596 quande e ghe vegnan zûnte e dùi navê de làtu, in stìle baroccu.
- Atôiu da Nostra Scignüa da Neive (a San Michè), cunusciüu ascì cumme Atôiu di Disciplinê u l'è de antìga fundasiún (prubabilmente XV-XVI seculu), se tröva in sce u côlle de rinpèttu a-u castêllu, dâre a-a paruchiàle. U l'è famùzu pé uspitâ a cunfraternita di disciplinê (in zeneze Cazàssa), zà atîva inta vaâ du Scarinciu da-u XIII seculu.
- Gêxa retòja de San Luénsu Martire, se tröva in-tu sentru de San Luénsu, a l'è a gêxa retòja da parocchia e a cunserva in inpurtante organu di inìssi du XX seculu.
- Atôiu da Immaculà, u se tröva a San Luénsu.
- Capeletta de San Martin, a l'è üna de gêxe ciü véggie da zòna, zà sità da-e fùnti in-tu VIII seculu, fundà lungu u sentê steròn c'u u pòrta a Ransi da Prìa a l'à cuvèrtu ina pusisiùn inpurtante pé vìa da sö pusisiún.
- Capeletta de Santa Libera e Sant'Antoniu, a l'è üna gēxétta c'a se tröva inta lucalitê di Sérèi Inferiùri a u margine da stradda pruvinsàle e a dâ u numme a-a burgâ de Santa Libera. A l'è caraterizâ da 'n canpanì a véja, datòn 1885.
- Capeletta da Nostra Scignua de Lourdes, a dà u numme aa burgâ de Capeletta, scitüa in frasiùn Furèstu a l'è ugettu de devusiún da i abitànti du pòstu.
- Culonna da Madonna di Poveri, a-u Cianàssu (lucalitê ai cunfìn cun i Sérèi, faxente peò parte da cuntrâda de San Michê).
Architetüe Militari[modìfica | modìfica wikitèsto]
Castéllu di Del Carretto[modìfica | modìfica wikitèsto]
Inta lucalitê de San Michê, surva e de rinpèttu a-a gêxa paruchiàle a se tröva l'ânplia zòna cianélla da-a furma de nîu d'àquila i se trövan i rèsti du Castéllu fundòn dai marchezi del Carretto, che ai tenpi de Enrico II (atùrnu a-u 1200) i l'éan scignùi de Nòi e de Finâ. L'è dunca cu-a fundasiùn du Burgu de Finâ che, pé rafursâ i dumìni lucâli, u vegne acquistòn l'edifissiu presendentemènte in màn ai vescuvi arbenganézi. A vegne cuscì rinfursâ a strutüa de Giüstexine, antigamènte custruîa dai bizantìn. Inti vàri avenimènti chi i veggan prutagunìsti i marchezi de Finâ, i scignùi de Milan e a Repübbrica de Zena u castéllu u vegne derucòn in-tu 1477, poi devöòn dai zenezi e dunca aù i se pònan amiâ sùlu i rèsti da furtessa rimanezà sutta questi, che cun a perdita de inpurtànsa du feudu i vàn a abandunalu prugrescivamènte.[13][14]
Architetüe sivîli[modìfica | modìfica wikitèsto]
A San Luénsu, inta ciàssa du Custìn u se tröva u stòjcu sedîle in prîa de Finâ, a dimustrasiùn de l'ativitê giudissiaria c'a a l'ha caraterizòn u paîze antigamènte. De paéggia fabricasiùn e mezüe de l'öiu e du vìn datê 1606, ancö cunservê in-tu palassu du cumüne.[4]
Ecunumîa[modìfica | modìfica wikitèsto]
L'ecunumîa lucâle a l'è bazâ in sce l'agricultüa e l'alevamèntu. Prezente ascì ina picîna zona cumerciâle-industriâle, ai cunfìn cun A Prìa, dunde tröva inpiêgu a magiurânsa da pupulasiùn.
Cultüa[modìfica | modìfica wikitèsto]
Dialettu Giustenieze[modìfica | modìfica wikitèsto]
U dialettu parlòn in te quéstu paìze u fà parte du gruppu Ligure séntru ucidentàle, scimile a-u vixìn dialettu priéze, anche se u prezénta de inflesciùi da-e parlê de Bardenèi (particulâre parlâ ciü ligâ a-u valburmidéze) de Tuiàn (ciü scimile a l'arbenganéze).
Da l'estê 2021 a l'è stêta inbastìa ina növa òpera de cartelunìstica stradâle, cun ascì di cartelli in-tu dialettu lucâle, pé e lucalitê che e g'han 'na tradusiùn in léngua ligüre.[15]
Asuciasiùi[modìfica | modìfica wikitèsto]
Inpurtànte ascì l'asuciasiun cultürale Jus Tenes, che u urgànissa incòntri e fëe in tu paìze (e a partecipa ascì cumme sòcciu a-a Cunsulta Ligure[16]), cun a partecipasiùn ascì du sìrculu "A cà cumüna" de San Michê.
Istrusiùn[modìfica | modìfica wikitèsto]
In-tu teritòiu cumünàle se trövan e scöe statali "Don Noli" (a scöa materna) e "Sandro Pertini" (a scöa elementàre, cun a séde in-tu palassu cumünale), ragrupê inte l'istitüu cunprenscîvu da Prìa.
Persùne culeghê a Giustexine[modìfica | modìfica wikitèsto]
Jose Serrato, ecunumista, 24° prexidente de l'Uruguay (fra u 1923-1927), u l'éa uriginàiu da frasiùn di Sérèi Superiùri.
Feste e fêe[modìfica | modìfica wikitèsto]
Rievucasiùi stojche[modìfica | modìfica wikitèsto]
- Lüggiu Medievale: rievucasiùn stoica e séna medievâle, l'ürtima setemâna de lüggiu, inta lucalitê de San Michê. U prezénta ascì u curtéu di rappresentanti de cuntrâde e, da u 1981, u "Paliu di Carri" cu fa riferiméntu all'assediu du castellu da parte di Zenezi.
Âtre manifestasiùi[modìfica | modìfica wikitèsto]
Ghe sun ascì:
- JUSTaNICE Rock: festa muxicale a San Miché, cun cuxina tipica, bira e u rock 'n roll.
- Grande Sagra gastrunomica: a se tegne a lüggiu primma du paliu, cun i prudotti tipici liguri da tastâ grassie ae cuxîne inta ciassa de San Michê.
- Castagnà a San Martin: pé a festa de San Martin (11 nuvenbre) u se inbastisce u ciassà davanti a a gêxa cun e tipiche pustasiùi pé fâ e rustìe.
- Teàtru dialettàle: u se tegne storicamènte a San Luensu, in-tu "salun de feste".
- Feste patrunàli de San Michê e de San Luénsu: cun a relatìva prucesciùn in-tu paîze, c'a vegghe ascì a partecipasiùn de varie cunfraternite lucali.
Vie de cumünicasiùn[modìfica | modìfica wikitèsto]
U cumün de Giustexine l'è atraversòn da-a stradda pruvinciale 24 (SP24), c'a a culêga cun A Prìa, âtre stradde minùri e culegan e varie frasiùi, cumme quella che dai Sérèi Superiùri a porta a Bringhiera (U Tû), o quella che a porta versu Ransi da San Martin.
Amministrasiún[modìfica | modìfica wikitèsto]
Scindico: Mauro Boetto (Lìsta cìvica) da-o 26/05/2014
(2° mandâto)
Çentralìn do comùn: 019 637145
Email do comùn: info@pec.comune.giustenice.sv.it
Nòtte[modìfica | modìfica wikitèsto]
- ↑ Dato Istat - Rexidenti a u 30 zügnu 2019.
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di graddi/giórno di Comùn pe Region e Provinsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
- ↑ 4,0 4,1 (IT) U Cumüne, a stòia, in sce comune.giustenice.sv.it. URL consultòu o 22 zùgno 2021.
- ↑ (IT) U Statüu de Giustexine, in sce comune.giustenice.sv.it. URL consultòu o 2021-06- 22.
- ↑ (IT) A frasiùn de San Luénsu, in sce italia.indettaglio.it. URL consultòu o 22 zùgno 2021.
- ↑ (IT) A frasiùn de San Michê, in sce italia.indettaglio.it. URL consultòu o 22 zùgno 2021.
- ↑ (IT) A burgâ di Sérèi de Sutta, in sce italia.indettaglio.it. URL consultòu o 22 zùgno 2021.
- ↑ (IT) A frasiùn de Valsurda, in sce italia.indettaglio.it. URL consultòu o 22 zùgno 2021.
- ↑ (IT) A frasiùn de Furèstu, in sce italia.indettaglio.it. URL consultòu o 22 zùgno 2021.
- ↑ (IT) Capeletta-Bûri, in sce italia.indettaglio.it. URL consultòu o 22 zùgno 2021.
- ↑ Statìstiche I.Stat - ISTAT; URL consultòn u 28-12-2012.
- ↑ (IT) U castellu di Del Carretto de Giustexine, in sce comune.giustenice.sv.it. URL consultòu o 22 zùgno 2021.
- ↑ Giustenice:Luglio Medievale 2018, Giustexine, Circolo Culturale Jus Tenes, lûggio 2018.
- ↑ (IT) A Giustexine a rîva a növa cartelunistica, in sce ivg.it. URL consultòu o 10 lùggio 2021.
- ↑ Sòcci da Cunsulta Ligure, in sce consultaligure.org. URL consultòu l'11 màzzo 2021.
Âtri prugètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Giustexine


text:
Ìsua Gainâa
L'ìsua Gainâa (ascì sulu A Gainâa, o Gainài(r)a inte l'entrutèra, segundu a grafia arbenganese du Bolia L'Iṡuȓa, in zenese îzoa Galinæa, in italian isola Gallinara o Gallinaria[1], Insula Gallinaria o Gailiata in lengua làtina) a l' è 'n' ìsua c'a se tröva in tu Mà Ligü(r)e, vixin a-a còsta da Rivéa de Punènte, de rimpèttu au cumün d'Arbenga, in pruvinsa de Savùna. A l'è distante da a costa 1,5 km e a l'è culegà cun a rivéa pé in bràssu de mà da a prufunditài de 12 métri in méddia; quésta a custituisce a Risèrva natürale regiunàle de l'ìsua Gainâa.
Geugrafìa[modìfica | modìfica wikitèsto]
A Gainâa a se tröva davanti a-a pùnta du quarté arbenganese de Vàin, prubabilmènte a s'è destaccà da a tèra-fèrma pé efèttu de in inalsàmèntu du mà rizalènte au periudu du quaternaiu. A l'è a segùnda ìsua ligü(r)e pé estensciùn cun 0,21 km2 de superficcie, dòppu A Parmàia, mèntre a l'è a primma de quelle savunesi, seguìa sulu da l'Ìsua de Berzezzi.
U tòccu tra l'isua e a sitài u l'è largu quàxi 1 400 m in tu pùntu ciü stréitu, cun 'na prufunditài variabile, tra i 11 e i 20 m, cun u fundu sàbiusu. A murfulugìa de questi fùndali a répìa u terén prezente in sce l'isua stéssa, cun u razunzimèntu rapidu a sud de 'na prufunditài c'a rìva fin ai 50 m, mèntre au nord sulamènte de 10 m au mascìmu. A l'è facilmènte razunzibile da u pòrtu d'Aàsce, nu a l'è peò vixitabile, sciccumme pruprietà privà.
E falesie, e e còste ruciùse a piccu in sce u mà che e a circùndan, sun de quarziti de culùre grixu, in grùppi de pàeggiu spésù (generalmènte de quarche decimetru), cun di cunglume(r)ài chi-i sciòrtan in sce a parte vultà au nord.
A diresiùn de queste stratificasiùi a l'è a mèxima de u survastante cappu de Santa Cruxe, da dunde questa se sàieva destaccà. L'eruxiùn mà(r)ina a l'ha determinàu 'na fùrma da costa "àta", ciü cunscide(r)évule in ti vèrsanti meridiunali e de levànte, a stréitu cùntattu cun u mà avèrtu. Pé questa caratéristica de iragiungibilitài de diferenti falesie òspitan di nìi di gabbiài reali.
Lucalitài de l'ìsua[modìfica | modìfica wikitèsto]
Diférènti e sùn e denuminasiùi ch'i g'han i pùnti specifici de l'ìsua, nùminai in mòddu da avéghe rifeiménti fissi, suviatüttu da i màinai. A magiurànsa de questi i se sùn svilupài diretamènte in ta parlà lucale, i toponimi ciü impurtànti i sùn: A madunina, Sutta i èrxi, A càpélla, Sciusciaù, San Martìn, Archettu, E togne, Suttu tùre, A gròtta, A fàlcunaia, A nave, E Ciappe, U scöggiu giàncu[2], A cùa da rea.
Stòia[modìfica | modìfica wikitèsto]
Primme testimunianse[modìfica | modìfica wikitèsto]
Quest'isulòttu u pìa u sò nòmme da e gàine sèrvàighe che a l'an pupulà in tù passàu, cumme ne riportan Catone e Varrone.[3]
U nu se cunusce au muméntu u nùmme chi i antighi Ligü(r)i-Ingàuni davàn a sta chi, scibén che questu a l'ha rivéstiu fin da l'antichitài ina pusisiùn impurtante pé i tragitti tra a Gallia e a Penisua iberica, zà cùn i Rumai. A cumpaìsce in ta Tabula Peutingeriana cun u numme de Gailiata. Sùn stàe ascì ritruvàe testimunianse de varia urigine a partì da u V seculu a.C., cùmme anfore pé cunservà öiu e vìn, aù cunservàe au Museu Navale d'Arbenga.[4]
A Gainâa a l'è ligà a figüa de San Martin de Tours, impegnau inta lotta cuntru l'erexia ariana, c'u vegne pé quéstu ascì früstàu (in ta nativa Pannonia) e cacciàu, prima da a Fransa e poi da Milan, dunde l'éan stài eletti vescuvi ariani.
In tu 357 véllu u razunze dunca l'ìsua dunde u pàssa quattru anni da sò vitta cumme eremita, anche se prubabilmènte nu u l'éa sùlu du tüttu, vistu che e cronache segnalan ascì 'n prève, prubabilmènte San Sulpicio Severo[5], e pé in periudu ascì Ilario de Poitiers; in sce questu teritòiu u mangiava l'elleboro, ciànta che sé descröve poi velenusa. 'Na stòia a 'cunta che truvànduse in te u muméntu de mùi pé quést'èrba San Martin sàieva stàu miraculàu, sarvanduse. Da lì u lascìa l'ìsua pé turnà a Poitier.
Pé ricurdà u peregrinàggiu cumpiüu da u Santu (da Sabaria, ancöi in Ungaìa, fin a-a Ligüria) l'è stau creàu 'n prugèttu cu se ciàmma Via Sancti Martini.[6]
De 'stu periudu chi l'è a rapresentasiùn de Sant'Ilario di Poitiers, mentre u scàccia da chi 'n dragu, simbulugia de l'Arianeximu.[7]
In tu mèximu periudu u se férma in sce l'ìsua ascì San Gaudenzio.[8]
U monàstéu de San Martin vegne fundàu in tu V seculu dai monaci de San Colombano de l'Irlanda.[9]
Doppu e distrusiùi saracene du IX e X secolu questu u végne ricustruiu da i Benedettin.
U véscuvu d'Arbenga Ingolfo u asségna ai muneghi de San Martin d'Arbenga in tu 940, questu u se trasfurma inta sede in sce a tèra fèrma de l'abassìa, assèmme a-a baxìica de San Calocero e a-a gexa de S. Anna ai Munti e, doppu, ascì a Gexa de Santa Maìa in Fontibus e àtri pùsédimènti lì vixin.
Da l'annu 1000[modìfica | modìfica wikitèsto]
L'abassìa a l'è ducuméntà in tu 1011, cun u nòmme de munasté di sànti Maìa e Martìn assèmme ai gràndi pusédimènti du cuntàdu ìngaunu, c'u cùmprèndeva 'n teritòiu da Sanremmu a-a Finâ, cun "capitale" Arbenga.
Inte u 1044 a utégne da u Pàppa Benedetto IX l'esensiùn a-a giurisdisiùn vescuvile e pìa prupietài in Italia, Catalogna e Bàrséluna, in Provensa e Corsega.[10][11]
Zà da u 1011 e rizültan de impurtànti dunasiùi a-a cùrte de Bàrséluna, da espunènti de àtu lìvéllu cùmme San Pere de Riudebitlles cùn a sò gexa e u relatìvu au sò vàstu teritòiu, cu cumpréndeva u Castrum de Capra in pusisiùn stràtegicapé a Reconquista.[12]
A marchesa Adelaide de Susa a dùna intu 1064 u munasté e i àtri pusédimènti ìngauni e de Pòrtu Mauìssiu a l'abasìa de Abbadia Alpina de Pinerolo.
In tu 1163 u rìva in sce l'ìsua u Pàppa Alessandro III che u l'éa in füga da Federigu Barbarussa; e pé a prutésiùn risévüa dai muneghi u puntefice 1169 cun 'na bùlla papale a-a fà divéntà autonoma, sutta a prutésiùn in moddu dirètru da-a Santa Sede.
A partì da u XIII secolu, i edifissi subìscian 'na decadènsa prugrescìva andàndu a fìnì sutta au cuntròllu da Repübbrica Zeneize. Cùn a mòrte de l'abate Carlo Del Carreto du 1473, a abasìa vegne trasfurmà in cumménda e asegnà a a famìa Costa che a mantegne pé-i dui seculi sucéscìvi.
Simone Carlone de Savùna, pudestà zenese a Arbenga, da u 1542 e fìn au 1547, l'ha fàu custrüì 'na tùre de avistàmèntu pé difénde a còsta ligüre. Questa l'è stà dòppu réstaurà e ricustrüìa a partì dau 1586 pé opéa de a Repubbrica de Zena realisà in fùrma sirculàre cun e müagne strumbàe cun 'na cisterna intèrna, a cumménda a passa sutta u cuntròllu di vescuvi arbenganeixi da u XVII seculu.
In te u zenà de l'ànnu 1866, u nòrdicu Fraz Salsig, u èntra in ta grotta de San Martin e u scrivià che lì dréntu se trövan ancü casinàssi e i rèsti de l'atà de l'àntiga capelétt, dunde se pònan ascì vegghe e osse de 'n ümàn[9], in té u stéssu periudu monasté e ìsua végnàn cedüi[13] dirétamènte da u Vescuvu arbenganese Raffaele Biale, cun pàeggi "mugugni" da parte de a pupulasiùn lucale, a pruprietà a divegne de 'n banché, ciàmau Leonardo Gastaldi, de Impeia Pòrtu Mauìssiu, véllu finià pe cunscideàse u Scignù de l'Ìsua, anche se questa a cangià pruprietài bén bén de votte in tu tèmpu.[14]
Da u 1900[modìfica | modìfica wikitèsto]
Da u 1905 u divènta prupietàiu Michele Riccardi c'u fà custrüì 'na gexa, in stìlle "neoromanico", dedicà a San Martìn.[13]
Zà da u 1932 a càngia turna prupiétàiu, vegne difatti pià da Gian Giacomo Roseo, in impréndirù lumbardu e piemunteise che u àmplia a vìlla existènte, azunzèndu u luggiàu au primmu ciàn e a piscina lì vixin, végne ascì cunsulidà a tùre d'avistamèntu du '500 e azonze in giardìn recintàu c'u sircùnda tütta a réxidènda ìsulàna.
Sò muié, Adelina Gallo, a l'ha purtàu diférènti mudiffiche a-a végetasiùn de l'ìsua, métèndughe növe sciüe, e incrementàndu a présènsa da màccia mediteranea, cumme i ciprèssi.
In tu mèntre de quésta ativitài édilissia, in tu 1936 sùn stài purtai a-a luxe i rèsti de 'na gexa de dimensiùi mudèste, quaxi 5 m pé 9 m de lünghessa, cùn e 'fundamènta bazàe in sce a roccia cùn l'abside semi-réundu vultàu au punènte. Segundu u studiùsu Nino Lamboglia c'u atribuìva e müàgne a l'épuca de l'àtu mediuevu, i alòggi di muneghi duvéivàn truvàse in te a parte da Gainâa dunde aù se tröva l'abitasiùn; scibén questu 'sta suppusisiùn a nu a l'è mai stà poi vérificà cumpletamènte, in quantu nu a l'è stà fà n'analixi stratigraffica; quésta ipotesi l'ea bazà in sce u fàttu che l'éan stàe truvàe de tégule a embrixe da-a tradisiùn rumana, cùn ascì 'na séie de sepultüe de muneghi.[15]
Cùn u sciòppu da Segùnda Guèra Mundiâ in sce l'ìsua vegne installà 'na baze tedesca, c'a vegghe l'edificasiùn de màgasìn, depoxiti e galérie.[14]
Dòppu a Segùnda Guèra[modìfica | modìfica wikitèsto]
In tu lüiu du 1947 e ègue da l'ìsua sun stàe u tìatru de quella c'a végne ciamà tragedia de Arbenga, dunde l'ha pérsu a vìtta afugàndu 48 persune, principalmènte fiöi.[14]
A a fìn di anni '50 a végne vendùa a l'indüstrià zenese Diana, c'u u réalìza 'na darsena picina, l'alaciamèntu au sérvìssiu de l'eletricitài e de l'aiva putabile, anche se in ti anni a-végnì questi i se sùn ruvinài.[14][13]
A-a fin di anni '70 a pruprietài isulàna, cun ànéssa ascì villa a vegne frasiunà fra ciù növi pruprietàri.[14][16]
Nino Lamboglia l'hà chi efétüàu u pririmu[3] de 'na séie de recupéi subacquei in te u tràttu de mâ vixin a l'ìsua 1950, cuscì grassie a l'ütilizzu da "motonave Artiglio" grassie a-a quale l'è sciùrtìu a purtà tùrna a a lüxe 1000 anfore romane che se truvavàn sutta au fundàle; u l'è prubabile che queste traspurtàvan vìn pruveniènte da-a zona de Napuli e dirette versu a Gallia, ancöi Frànsa.
A partì da u 1989 l'isua a l'è stà numinà cumme risèrva naturale, pé questu da quellu periudu u ghe sugiurna sèmpre in guardìan, pé sarvaguardà a zona da i insèndi e tégni in urdine i sénté ch'i se estèndan lungu quaxi 10 chilometri tutali.
Tütte e spéze lé manutensiùn e a sò sarvaguàrdia sùn a caregu de-a l'aziènda custitùia da i pruprietài: Gallinaria S.r.l. cun a sedde a Turìn.[17]
In ti fundàli ch'i i se trövan vixin sùn stài rinvégüi sucéscivamènte[18] diférènti relitti e manufàtti, pé a magiurànsa risalènti au V séculu a.C. e identificài cumme pruvéniènti da a zona de Marsìa, pé via di cumèrci avegnüi in tu passàu. Diférènti sun i repèrti sun conservài in tu Museo navale romano di Arbenga au Palàssu Peloso Cepolla, frà i quali se pònan truvà bén bén de ànfue de l'epuca rumana da u periudu relubbricàn fin au VII seculu.
Fra i anni 1994 e u 1995 l'ìsua a l'è stà teatru de 'n impurtànte campàgna de scavi archéulògici cuurdinài da Bruno Massabò. Questa campagna a l'ha purtàu a scavà in sce u vèrsante de sud-est, sutta a Grotta de San Martìn dunde a tradisiùn geneicàmènte a vö c'a fùsse u rifùggiu eremiticu du Sàntu.
U primmu scàvu u vegne fàu in te vixinànse de in péndìu brüscu; quésti i l'han purtàu a-a luxe 'na tùnba a-a capucìna dislucà propiu in te quélla zona; l'éa sènsa u curéddu o atti materiali ch'i permetévam de dàtala precixamènte: pé questu a végne riténüa 'na sepultüa tàrdu antiga de 'n munegu. In ta grotta vegne ritruvà a tùmba a cassa in müatüa cun a fùrma trapéssiuidà rivestìa internamènte da u cocciopesto, risalènte fra u VI e u VIII seculu; mèntre i schéletri rìnvégnüi l'éan du XIV seculu cùmme l'ha dimustràu in'analixi radiumétrica. Vegnàn ascì rìtruvài ascì rìtruvài di rèsti de 'n làmpada vitrea a suspensciùn, databile frà u IV e il VII seculu; quéste scuvèrte l'han purtàu a interpretà che a tùmba l'éa in segnaculum, lucalitài de sepultüa privilegià, prestigiùsa perché ligà a a figüa de San Martin.[19]
Anni 2000[modìfica | modìfica wikitèsto]
Da u 2009 i végnan realisài di travàggi edilissi, e a vegne istitüia a survéiànsa archeulogica, c'a fau pé a primma votta in'analixi déttaià in sce u scitu, scibèn sulu in te l'àia c'a riguardava i scavi. Questa a l'ha specificàu l'attivitài da tàrda étài de mézzu, ligà a e urtime faxi de vitta du sénobiu benedetìn, ma ascì 'na frequentasiùn rumàna cùn framènti sérammici cunscistènti rinvegnüi, cùmme séràmmiche a vérnìxe néigra, müàgne sutìi, tèra sigillà, e numeüxi àtri cùntenituri da traspòrtu, fra l'etài repubbricana e quélla imperià. U scàvu u l'avegne in tu salùn au ciàn tèrén da villa, chi e sùn stàe ritruvàe ascì àtre müagne, téfnìe assèmme da 'na fòrte màlta. 'N àtru sàggiu l'ha purtàu a a lüxe invece strutüe du bàssu medievu. Tütti questi scàvi l'han purtàu a cunscidéà cumme sértéssa l'ipotexi zà precedèntemènte purtà avanti da u Lamboglia, dunca se cunscidéa che a villa a sécce stà edificà a partì da l'antìgu munasté de i muneghi benedettìn.
Fra u 2017 e u 2018 l'é stà fà tùrna in'impurtante risèrca in sce u genere de quella nàve naufragà a l'épuca rumànna e in sci i materiali da quésta traspurtài.[20]
In te l'àgustu du 2020 i meddiai l'ham dàu a nutissia che l'isua duiéva ésse vendüa pe 'na cifra vixina a 30 miliùi de Euro all'inzégné de urigine ücraìna Olexandr Boguslayev[21][16], c'u u l'è stàu ascistìu dai avvucatti Alberto Cortassa e Yannick Le Maux, segnàndu de cunseguènsa l'ìnissiu de ina campàgna mediattica téisa a cunvìnse e pübbriche aministrasiùn a fà valé u dirittu da prelasiùn e acquisì l'Ìsola.[16][22]
Pe questu u 19 de setènbre du mèximu ànnu u Ministéu di bén e de e ativitài cultüali e du turismu (in siggla ascì MiBACT) dà a nutissia che u Stattu Italia u vö esercità questu dirittu, pé rènde l'Ìsua pübbrica[23] scìben, a a fìn, a prelasiùn du Stattu a l'è stà esercità u 17 setènbre sulamènte in sce a rexidènsa de Villa Diana: nu gh'è dunca l'acèssu dirèttu a a mâina a restante parte infatti, cun i àtri edifissi e fabbricài, u pòrtu, e a gexa, cun ascì i rèsti du munasté ai prupietài privài.
Ativitài sutt’àiva[modìfica | modìfica wikitèsto]
L'ativitài sutt'àiva aturnu a l'ìsua l'éa stà pruibìa[24] pé vìa da presènsa de 'n grùppu de urdìgni bèllici nun sciuppài sutta au fùndà é ascì pé a vìa da presènsa de u relittu (44°01′00.7″N 8°13′00.5″E / 44.016861°N 8.216806°E) rizalènte au XVIII seculu.
'N àtra urdinànsa sucesciva[25] l'ha cunsentìu e imersìui se acumpagnàe da e guidde lucali cunvénsiunàe. In sci fundài se pòna truvà:
- Parazoanthus axinellae (margaìtte de mâ);
- Axinella polipoydes (spügne giàlle): ascì de gròsse dimensciùi);[26]
- Chaetaster longipes[26], cun 'na grande abundànsa[26] de vitta bentonica.
I principali pùnti de imèrsciùn in sce l'ìsua i sùn:
- Crìstu Redentù de a punta Falcunaìa (44°01′24.75″N 8°13′33.96″E / 44.023542°N 8.2261°E) In te u fundà cixin a l'ìsua l'è stà pusà 'na rafigurasiùn du Cristu Redentù, se teöva in te u fundà a partì da u 29 de setènbre du 1998. A stàttua brunzea a l'è pòsta a 18 metri de profonditài[27], questa a l'è ata 2 metri e 70, cun a bàse pugiànte a 'n blòccu de sémèntu de dimensiùisu 3 metri x 3.[28] A fauna bentonica a l' è caraterizà da culònie prisipalmènte de nudibranchi.[3]Ai 12 de zugnu de l'ànnu 2011 a l'è stà insérìa ina tàrga in lengua braille, ai péi da stattua, in te l'ànbitu de diférènti prugètti pé agiüttà i diabili; l'uperasiun l'éa cumpiua da u 5º nucleo de magrúi da sitài de Zena, cùn ascì a partecipasiùn du Comàndu da Capitaneria de pòrtu da vixina Arasce, gràssie ascì a u Centro Idea Blu e a HSA Italia.[29]
- Pùnta Sciusciaù (44°01′34.08″N 8°13′44.77″E / 44.026133°N 8.229103°E) Da i 15 ai 30 metri[3], a nu a présènta gròsse dificultài in particulàre, tranne che pé a prufunditài e a curènte. Chi i se pònan usévà de suvènte exemplàri de nutevuli dimensiùi de sèrnie, mürene, purpi e scùrfani e, andàndu vèrsu i 30 metri de prufunditài, se veggan ascì e spugne de diférènti duménsiùi.[3]
Archeulugìa sutt'ègua[modìfica | modìfica wikitèsto]
L'Ìsua a l'éa puntu d’urmézzu pè e imbarcasiùi za in te l'antighitài, se trövan ancöi e divèrse testimuniànse de e nàvi naufragàe in te vixinanse de quest'ìsua, impurtànti suviatüttu dui relitti de nàvi rumane de u I seculu a. C. càreghe de giâre rummàe (anfore).
Queste dui navi e sùn cunusciüe cun i nòmmi de Relitto A e de Relitto B. In tu 1999 u l'è stàu istituìu u "Nucleo Operativo per l'Archeologia Subacquea" prugèttu da Soprintendenza per i Beni Archeologici della Liguria, che a l'ha cuménsàu in'inténsa ativitài de risèrca, stùddiu e valurisasiùn duvéàndu scistémmi sperimentàli de genere piunersticu in te queste risèrche.
Galerìa de immagini[modìfica | modìfica wikitèsto]
L'ìsua e a Rivea viste da Borzi
Bibliografia[modìfica | modìfica wikitèsto]
- (IT) Nino Lamboglia, Vestigia dell'alto medioevo nell'abbazia della Gallinaria, in Rivista Ingauna e Intemelia, III, n. 1-2, 1937, pp. 62-66.
- (IT) Nino Lamboglia, La nave romana di Albenga, in Rivista di Studi Liguri, XVIII, 1952, pp. 131-236.
- (IT) Nino Lamboglia, I monumenti medioevali della Liguria di Ponente, Turin, Istituto Bancario San Paolo di Torino, 1998, p. 101.
- (IT, FR) B. Massabò, Scavi nella grotta di S. Martino, nell'isola Gallinaria, ad Albenga, in Les îles du litoral provençal et de la côte ligure. Actes du Seminaire d'Archeologie, Bulletin Archeologique de Provence, A Bordighea, 1998.
Nòtte[modìfica | modìfica wikitèsto]
- ↑ (EN, IT) Ìsua Gallinara o Gallinaria?, in sce summagallicana.it. URL consultòu o 29 arvî 2021.
- ↑ scöiu ascì
- ↑ 3,0 3,1 3,2 3,3 3,4 (IT) Alberto Balbi, Gainâa, l'ìsua diménticàa da u tèmpu, in SvbAqva, III, n. 22, 2007, p. 62-70.
- ↑ Archeologia in Liguria - Indagini stratigrafiche sull'Isola Gallinara, Angiolo del Lugghese
- ↑ (IT) Giuseppina Spadea Noviero, Philippe Pergola e Stefano Roascio, Un antico spazio cristiano, Chiesa e monastero di San Calocero al Monte, Zena, Fratelli Frilli Editori, 2010.
- ↑ (IT) Via sancti martini, in sce icaminantes.com. URL consultòu o 29 arvî 2021.
- ↑ (IT) Le statue di San Gaudenzio, in sce novartestoria.wordpress.com, 24 dexénbre 2011. URL consultòu o 29 arvî 2021.
- ↑ (IT) Stefano Pezzini, Alla scoperta della Panoramica di Ceriale, in sce liguriaedintorni.it, 10 zenâ 2018. URL consultòu o 29 arvî 2021.
- ↑ 9,0 9,1 (IT) U càmmin de San Culumbàn (PDF), in sce saintcolumban.eu. URL consultòu o 29 arvî 2021.
- ↑ L.T. Belgrano e A. Neri, Giornale ligustico di archeologia, storia e letteratura, Anno X - Fascicolo I, Genova, gennaio 1883, p. 236
- ↑ (IT) Luciano L. Calzamiglia, L'isola Gallinaria e il suo monastero, Imperia, Dominici Editore, 1992, pp. 50-51.
- ↑ A catedrale d'Arbenga, 2007, Litografia Bacchetta (Arbenga), de Josepha Costa Restano, Maria Celeste Paoli Maineri e Mario Mercenaro
- ↑ 13,0 13,1 13,2 (IT) Riserva Naturale Regionale dell'Isola Gallinara, in sce parks.it. URL consultòu o 29 arvî 2021.
- ↑ 14,0 14,1 14,2 14,3 14,4 (IT) Mario Gerevini, Ligüria, l’ìsua Gainâa vendüa a 'n riccu ucraìn pé ciü de 10 miluiu de euro, in sce corriere.it, 3 agòsto 2020. URL consultòu o 29 arvî 2021.
- ↑ Lamboglia, 1937
- ↑ 16,0 16,1 16,2 (IT) Luca Rebagliati, L’isola della Gallinara a un Paperone ucraino: terreno per 10 milioni e altri 15 per le case, in sce ilsecoloxix.it, 4 agòsto 2020. URL consultòu o 29 arvî 2021.
- ↑ (IT) Gallinaria S.R.L., in sce icribis.com. URL consultòu o 29 arvî 2021.
- ↑ (IT) Archeologia marina - Gallinara, in sce sullacrestadellonda.it. URL consultòu o 29 arvî 2021 (archiviòu da l'url òriginâle o 12 agósto 2008).
- ↑ Massabò, 1998
- ↑ (IT) Conferenza la nave romana di Albenga, nascita e sviluppi dell'archeologia subacquea, in sce ivg.it, 17 màrso 2020. URL consultòu o 29 arvî 2021.
- ↑ (IT) Giò Barbera, Venduta a un magnate ucraino l’isola Gallinara, valore 10 milioni di euro, in sce lastampa.it, 3 agòsto 2020. URL consultòu o 29 arvî 2021.
- ↑ (IT) Alessio Ribaudo, Gallinara, Franceschini: «Faremo tutto il possibile perché un’isola di tale bellezza sia fruibile da tutti, in sce corriere.it, 4 agòsto 2020. URL consultòu o 29 arvî 2021.
- ↑ (IT) Liguria, l'Isola Gallinara diventa pubblica, in sce repubblica.it, 19 novénbre 2020. URL consultòu o 29 arvî 2021.
- ↑ (IT) Divieti sulla zona di mare circostante l'isola Gallinara (ZIP), in sce web.tiscali.it. URL consultòu o 29 arvî 2021.
- ↑ (IT) Regolamentazione subacquea (ZIP), in sce guardiacostiera.it. URL consultòu o 29 arvî 2021 (archiviòu da l'url òriginâle o 27 seténbre 2007).
- ↑ 26,0 26,1 26,2 (IT) Paolo Fossati, E surpréise da Gainâa, in Sub, n. 261, zùgno 2007, pp. 52-56.
- ↑ (IT) Immersioni nei pressi dell'isola, in sce cycnus.net. URL consultòu o 29 arvî 2021 (archiviòu da l'url òriginâle o 27 seténbre 2007).
- ↑ (IT) Statua del Cristo Redentore, in sce centrosubideablu.com. URL consultòu o 29 arvî 2021.
- ↑ (IT) Isola gallinara, in sce scoprialbenga.it. URL consultòu o 29 arvî 2021.
Àtri prugètti[modìfica | modìfica wikitèsto]
- Wikimedia Commons a contêgne di inmàgine ò di âtri files in sce Ìsua Gainâa